**ΑΝΑΚΟΙΝΩΣΗ**

**ΓΙΑ ΤΗ ΣΤΕΓΑΣΗ ΤΩΝ ΟΙΚΟΤΡΟΦΩΝ ΦΟΙΤΗΤΩΝ/ΤΡΙΩΝ**

**ΠΟΥ ΔΙΑΜΕΝΟΥΝ ΣΤΟ ΚΤΗΡΙΟ Α2 ΤΩΝ ΦΟΙΤΗΤΙΚΩΝ ΕΣΤΙΩΝ**

**ΚΙΜΜΕΡΙΩΝ ΞΑΝΘΗΣ**

Αγαπητές φοιτήτριες, αγαπητοί φοιτητές,

 Σε συνέχεια επανειλημμένων ανακοινώσεών μας, σας ενημερώνουμε ότι στο κτήριο Α2 των φοιτητικών εστιών πρόκειται να ξεκινήσει άμεσα η προγραμματισμένη ανακαίνιση.

 Για τη διευκόλυνση των φοιτητών/τριών οι οποίοι/ες διαμένουν ακόμη στο κτήριο Α2:

* Παρέχεται μια παράταση για να παραδώσουν το δωμάτιό τους μέχρι και την **Τετάρτη 13 Μαρτίου 2024** και να παραλάβουν ένα από τα έτοιμα δωμάτια που είναι διαθέσιμα στις φοιτητικές εστίες της Πανεπιστημιούπολης Ξάνθης.
* Σε περίπτωση που χρειάζεται βοήθεια στη μετακόμιση η Τεχνική Υπηρεσία του Δ.Π.Θ. θα παράσχει κάθε δυνατή βοήθεια στη διαδικασία της μετακόμισης. Όσοι φοιτητές/τριες ενδιαφέρονται πρέπει να επικοινωνήσουν με τον κ. Ν. Λυγούρα στην ηλεκτρονική διεύθυνση nlygoura@admin.duth.gr, για να κανονίσουν την ημέρα και ώρα της μετακόμισης.

 Επισημαίνεται ότι **από την Πέμπτη 14 Μαρτίου 2024** στο κτήριο Α2 δεν θα υπάρχει παροχή νερού, ηλεκτρικού ρεύματος και ίντερνετ, **για λόγους ασφαλείας** και το κτήριο θα παραδοθεί στον ανάδοχο, προκειμένου να ξεκινήσει την ανακαίνιση.

Παρακαλούμε να επικοινωνήσετε με τη Διεύθυνση Ακαδημαϊκών Θεμάτων στέλνοντας μήνυμα στο email: ekravvar@admin.duth.gr μέχρι τη **Δευτέρα 11 Μαρτίου 2024 14.00 μ.μ.,** προκειμένου να καθοριστεί η ημέρα και ώρα παράδοσης του παλιού δωματίου και η παραλαβή του νέου.

Από την Πρυτανεία

 του ΔΠΘ